Ślōnzŏki na Euro 2020: po trzech szpilach
We trzecich szpilach na Euro 2020 zagrali ci sami fusbalŏrze ze Ślōnska, kerzi grali już nojwiyncyj we dwōch piyrszych rōndach. Nasz torman puściōł zajś tora, durch żŏdyn fusbalŏrz nie trefiōł do tora przeciwnego manszaftu. Bōła tyż piyrszŏ żołtŏ kartka, kerŏ dostoł Kamil Glik.
Ślōnzŏki we polskim manszafcie już zakōńczyli przigody na EM, co też ôznaczŏ, że trzech fusbalŏrzy nie zagrało na EURO 2020 ani minuty (Skorupski, Kędziora i Helik). We fazie pucharowej przidzie nōm jeszczy kibicować Ślōnzŏkōm z manszaftu Rep. Czeskej, kery w niedziela ô szōstyj zagrŏ ze Niderlandōma.
W trzeciyj rōndzie bōło tak:
– 90 minut grali tera – Vaclik (Ôstrawa – 1 puszczōny tor), Coufal (Ôstrawa), Glik (Jastrzymbie-Zdrōj), Zieliński (Zōmbkowice Ślōnske)
– 45 minut groł Puchacz (Sulechōw) i Sevcik (Jesioniki)
– 29 minut groł – Świerczok (Tychy)
– zajś nie wyleźli na fusbalplac Skorupski (Zŏbrze), Kędziora (Sulechōw), Helik (Chorzōw).
Statystyka po trzech szpilach:
270 minut grali – Vaclik (Ôstrawa), Coufal (Ôstrawa), Glik (Jastrzymbie-Zdōj)
265 minut groł – Zieliński (Zōmbkowice Ślōnske)
151 minut groł – Puchacz (Sulechōw)
64 minuty groł – Sevcik (Jesionik)
29 minut groł – Świerczok (Tychy)
Naszykowoł: Wojtek Banasiuk
szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn ces_Latn szl_Latn szl_Latn